Haukar og Fjölnir mætast í úrslitum í bikarkeppni kvenna á laugardaginn kemur. Undanúrslit hjá körlunum eru í kvöld og verða sýnd beint á RÚV 2.
Fjölnir og Njarðvík mættust í fyrri undanúrslitaleik kvenna. Jafnt var í leikhléi 27-27 en jafnt og þétt náði Fjölnir að auka forskotið í fjórða leikhluta og vann að lokum með fimm stigum 65-60. Í hinum undanúrslitaleiknum mættust Haukar og Valur - sömu lið og mættust í úrslitum um Íslandsmeistaratitilinn í fyrra þegar Valur bar sigur úr býtum. Leikurinn var spennuþrunginn og allan tímann gekk forystan á milli liða. Í hálfleik munaði þremur stigum á liðunum 47-44 Haukum í vil. Haukum tókst svo að að auka forystuna í seinni hálfleik og unnu að lokum með 68 stigum gegn 59. Haukakonur fara því í úrslitin þar sem þær mæta Fjölni. Atkvæðamest í liði Hauka var Helena Sverrisdóttir en hún gerði 16 stig, tók tíu fráköst og gaf fimm stoðsendingar. Helena gekk til liðs við Hauka frá Val í sumar, en hún segir Haukaliðið líta vel út fyrir komandi tímabil.
Sagði Helena Sverrisdóttir. Undanúrslitin í bikarkeppni karla í körfubolta eru í kvöld. Þar mætast Njarðvík og ÍR í fyrri leiknum klukkan sex og Stjarnan og Tindastóll í þeim seinni klukkan átta. Báðir leikirnir eru í beinni útsendingu á RÚV 2.
Þá var leikið í átta liða úrslitum í bikarkeppni karla í fótbolta í gær. Lengjudeildarlið Vestra gerði sér lítið fyrir og sló út Íslandsmeistara Vals 2-1. Þá er ÍA komið áfram með 3-1 sigri á ÍR, Víkingur sló út Fylki með 1-0 sigri, og Keflavík vann HK 5-3 í markaleik. Vestri, Víkingur Reykjavík, ÍA og Keflavík eru því komin í undanúrslitin sem fara fram annan og þriðja október.
Fjölnir og Haukar tryggðu sér sæti í úrslitum í bikarkeppni kvenna í körfubolta í gærkvöld. Leikið er í undanúrslitum hjá körlunum í kvöld.